Kurt Sowinetz

Kurt Sowinetz (* 26. Februar 1928 in Wean; † 28. Jänner 1991 aa do) woaraa estareichischa Voiksschauspüla.

 Leem 
Da Kurt Sowinetz hod de meiste Zeit in Theatan in Wean goaweit. Nem dem hodara in a boa Füüm midgspüüt. Seit 1955 woara fix im Wiener Volkstheater aungaschieat. Gspüüt hoda owaraa im Theater in der Josefstadt, und ob 1976 isaraa a Ausaumblmitglied vom Burgtheater gwesn. 1982 haums eahm fia seine schauspülarischn Leistungan in Nestroy-Ring valiehn.

Außadem hodaraa gsungan und Plottn gmocht, bekaunnt isa wuan mid aana Version von da Eiropahymne mid an weanarischn Text (Alle Menschen san ma z'wider). Zsamman min Helmut Qualtinger und min Walter Kohut woara a eafoigreichs Kabaree-Trio, ea woa dabei zuaständig fian melancholischn Täu mid leisaran Untatön.

Sei Tochta, de Dunja, is emfois Schauspülarin wuan und is am Wiener Burgtheater augaschiat.

Sei Ehrn-Grob is am Döblinga Friedhof in Wean (Gruppn 7, Reihe 1, Nummero 3), und im Joah 2008 is in Fluridsduaf (des is da 21. Hieb) de Sowinetzgasse noch eahm benannt wuan.

 Diskografie (CD/LP) 
 Alle Menschen san ma zwider (1972)
 Hallelujah, der Huat brennt (1974)
 Baron Karl
 Bei die Schrammeln
 Blues von den Tabus (1977)
 Sowiesowinetz (1981)
 Da Jesus und seine Hawara (Wiener Evangelium)
 Es ist alles ned wahr (Kurt Sowinetz singt Couplets von Ferdinand Raimund und Johann Nestroy) (1979)
 I und mei Team
 Moritaten (mit Helmut Qualtinger)
 Sodom und Andorra
 Wiener Bezirksgericht 1 & 2

 Füüm 
 1950: Das vierte Gebot
 1951: Gangsterpremiere
 1952: Abenteuer im Schloss
 1963: Warten auf Godot
 1965: Lumpazivagabundus
 1965: Der Himbeerpflücker
 1967: Kurzer Prozess
 1971: Das falsche Gewicht
 1971: Der Wald
 1972: Die Abenteuer des braven Soldaten Schwejk
 1976: Bomber & Paganini
 1977: Die Standarte
 1978: Lemminge
 1978: Tatort – Mord im Krankenhaus
 1981: Der Alte (TV-Serie, eine Folge)
 1982: Der Narr von Wien
 1986: Welcome in Vienna
 1986: Rette mich, wer kann
 1989: Derrick (TV-Serie, eine Folge)

 Litaratua 
 Inge und Dunja Sowinetz: Man müsst mit an Vogerl Bruderschaft trinken, München 1991, ISBN 385002315X

 Im Netz 



 Frank Lester: "Mehr als ein Spassmacher" - in memoriam Kurt Sowinetz (Ö1-Radionachruf vom 29. Jänner 1991)

Kategorie:Volkssänger
Kategorie:Österreicher
Kategorie:Geboren 1928
Kategorie:Gestorben 1991
Kategorie:Mann
Kategorie:Artikel auf Wienerisch